مجزرة نيوزلندا الارهابية اللي قتل فيها متطرف يميني 50 شخصا كانو كيصليو الجمعة فنيوزلندا بينات ابطال خراين. ابطال حالو دون توصل الحصيلة لعدد اكبر. الارهابي كان معاه عبوات ناسفة واسلحة كون ما وقعاتش هاد البطولات. اول ابطال هاد الحدث الارهابي اللي وقع فمسجدين بكرايست تشيرتش في نيوزيلندا كان افغاني خمسيني ومعاه 4 اطفال. قال للبي بي سي” باللي كان فجامع لينوود، اللي كان هدف ثاني للهجوم الارهابي٬ انه باللي سمع صيحات بأن أحد الأشخاص فتح النيران٬ عرف باللي كاين هجوم. واضاف انو شد ماكينة ديال البطاقات الائتمانية وتبع الارهابي المسلح وما خافش. الارهابي هو اللي خاف. واضاف فتصريحو لرويترز “عندما شاهده بالبندقية، ألقى بندقيته وفر تجاه سيارته، وتعقبه . وجلس في سيارته، وألقي على نافذة السيارة. فشتمه وانطلق مغادرا”. نائب امام المسجد تحدث عن بطولة هاد الافغاني وقال باللي الحصيلة كانت غادية تكون كبيرة كون ما دخلتش. البطل الثاني كانو جوج بوليسيين قراب للمسجد مكان الهجوم الارهابي. هما للي تبعوه وشدوه فطونوبيلتو. نيوزلندا قالت باللي هاد البوليس وضع لبلاد قبل كل شيء. ها كاين بطل ثالث هو شاب من باكستان عندو 50 عام. هادا بان ففيديو كيتصدى للارهابي. خوه قال للبي بي سي “قال شهود عيان إنه أنقذ حياة عدد من الأشخاص بمحاولته التصدي للرجل . إنه فخر لنا الآن وخسارة في ذات الوقت. الأمر أشبه باستئصال أحد الأطراف”. كما قُتل طلحه، 21 عاما نجل راشد، الذي بدأ وظيفة جديدة وكان يستعد للزواج قريبا وفقا لأصدقائه. كاينات سيدات فهاد الابطال. منها زوجة فريد الدين اللي عاونات بزافت الاطفال والنساء. راجلها قال باللي مفتاخر بمراتو وانها ماتت لسبب نبيل وقال باللي فقد مراتو واخا هاكاك ما كيكرهش القاتل “كإنسان أحبه، أسامحه، أصلي من أجله”. الارهابي برنتون تارانت، 28 عاما، تقدم البارح السبت للمحكمة لابس للبض وهو كيفرنس. البوليس ديال نيوزلندا قال باللي هاد العنصري الاسترالي دار عمليتو الارهابية بوحدو 
هادو ابطال نقدو حياة ناس كثار فمجزرة نيوزلندا الارهابية. افغاني جرى على الارهابي وجوجت البوليس تبعوه وسيدة تقتلات ونقذات بزاف وواجلها : افتخر بعمل زوجتي ولا اكره القاتل